b'\n_START_ARTICLE_\nTemna meglica\n_START_PARAGRAPH_\nTemna meglica je vrsta medzveznih oblakov, ki so tako gosti, da zastrejo svetlobo reflekcijske ali emisijske meglice (meglica Konjska glava oziroma zvezd za njimi (meglica Pipa). Vzrok zatemnitve so zrnca medzvezdnega prahu v najhladnej\xc5\xa1ih in najgostej\xc5\xa1ih delih ve\xc4\x8djih oblakov plina. Te se zdru\xc5\xbeujejo \xc5\xa1e naprej. Izolirane majhne temne meglice se imenujejo Bokove krogle._NEWLINE_Tako kot pri drugih oblikah medzvezdnega prahu so telesa, ki jih zakrivajo temne meglice, vidni, \xc4\x8de se jih opazuje v radijskem ali infrarde\xc4\x8dem delu spektra._NEWLINE_Temni oblaki nastanejo, ker podmikrometerski delci prahu, pokriti z zmrznjenim ogljikovim monoksidom in du\xc5\xa1ikom blokirajo vidno svetlobo. Zastopani so tudi molekularni vodik, helij, CS, amonijak (NH\xe2\x82\x83), formaldehid (H\xe2\x82\x82CO), ciklopropenidilen (c-C\xe2\x82\x83H\xe2\x82\x82) in diazonijevi ioni (N\xe2\x82\x82H\xe2\x81\xba). V teh oblakih nastajajo zvezde in planeti, zato je njihovo razumevanje klju\xc4\x8dno za razumevanje nastajanja zvezd._NEWLINE_Nimajo kak\xc5\xa1ne posebno dolo\xc4\x8dene oblike. Najve\xc4\x8dje (Velika zajeda) in najtemnej\xc5\xa1e (Vre\xc4\x8da oglja) temne meglice na ozadju Rimske ceste so vidne s prostim o\xc4\x8desom.'